สวัสดีคะ...คือตอนนี้แฟนหนูอยากมีลูกมากแล้วคือตอนนี้หนูหยุดฉีดยาคุมมาหนึ่งเดือนแล้วอะคะแต่ประจำเดือนยังไม่มาเลยแล้วที่นี้หนูอยากทราบว่ามดลูกหนูจะแห้งไหมจะมีลูกยากไะคะจะตกไข่วันไหนแบบนี้อะคะ
สวัสดีค่ะ หลังจากหยุดฉีดยาคุมกำเนิด (ชนิดที่ฉีดทุก 3 เดือน) ไปแล้วประมาณ 4-10 เดือน ประจำเดือนจึงจะเริ่มกลับมา และจึงจะมีโอกาสตั้งครรภ์ได้ ทั้งนี้ ในบางราย อาจใช้เวลานานเป็นปีก็ได้ ดังนั้น หากเพิ่งหยุดฉีดยาคุมกำเนิดมา 1 เดือน แนะนำควรรอต่อไปก่อนค่ะ ในระหว่างนี้ หากต้องการที่จะตั้งครรภ์ ก็ให้มีเพศสัมพันธ์เป็นประจำสม่ำเสมอไปเรื่อยๆ และตรวจหาการตั้งครรภ์เป็นระยะๆ ไปก่อนค่ะ การตั้งครรภ์ก็น่าจะเกิดขึ้นได้ในที่สุด ทั้งนี้ ยาฉีดคุมกำเนิดนั้น ไม่ได้ทำให้มีภาวะมีบุตรยากแต่อย่างใดค่ะ เพียงแต่อาจต้องใช้เวลากว่าที่รังไข่จะกลับมาทำงานเป็นปกติ ซึ่งในแต่ละคนอาจไม่เท่ากันค่ะ